คือแม่ไป แมมโมแกรม แล้วเจอก้อนค่ะ เจาะชิ้นเนื้อไปดู พบว่า มีเซลล์มะเร็งค่ะ เลยนัดผ่าเลย ผ่าออกมา ได้ 7-8 มิล ตัดต่อมน้ำเหลืองใต้รักแร้ไปตรวจ ไม่ลามต่อม แต่คุณ ไม่เช็คอวัยวะอื่นๆ ในร่างกายเลย แบบนี้ฟันธงได้หรอคะ ว่าเป็น ระยะ 1
สวัสดีค่ะ มะเร็งเต้านมคือโรคมะเร็งที่เกิดจากเนื้อเยื่อที่มีความผิดปกติส่วนใดส่วนหนึ่งภายในเต้านมเปลี่ยนแปลงไปเป็นเซลล์มะเร็งและขยายใหญ่ขึ้นจนกลายเป็นก้อนเนื้อร้าย ก่อนจะลุกลามไปสู่เนื้อเยื่อข้างเคียงและแพร่กระจายไปยังเซลล์อื่นของร่างกายการรักษาของมะเร็งเต้านมนั้นขึ้นกับระยะของโรค บางกรณีแพทย์อาจใช้หลายวิธีร่วมกันในการรักษา ซึ่งต้องดูปัจจัยที่มีผลต่อการการรักษาอื่น ๆ ประกอบด้วย เช่น ผลการตรวจชิ้นเนื้อ ประเภทของมะเร็งเต้านม ความรุนแรงของโรค สุขภาพและความต้องการของผู้ป่วยจากที่กลาวมา ถ้ามีเซลล์มะเร็งแค่ตรงบริเวณเต้านม ก็อาจจะจัดว่ายังเป็นระยะไม่ลุกลาม การผ่าตัดหรือการฉายแสงเฉพาะที่อาจจะทำได้ การเช็กอวัยวะอื่นๆของร่างกายจะทำเมื่อมีข้อบ่งชี้ เช่นมีลักษณะที่ลุกลามของมะเร็ง หรือตรวจพบเซลล์มะเร็งที่ต่อมน้ำเหลืองบริเวณใกล้เคียงแนะนำการสอบถามพยากรณ์โรคและแผนการรักษากับแพทย์ที่ดูแลอยู่โดยตรงอีกครั้ง และกลับไปติดตามอาการกับแพทย์ตามนัด